Dizendo Mèdio Oriente se denòmena in zeneral la rejon zeogràfega de l'Azia sud-osidentałe, da l'Ezito fin a l'Iran. La ze na rejon co un clima par el pì caldo e suto, co poca prezensa de piove e poca àcua; parò d'altra parte tanti paezi de l'area i ga un mùcio de petrolio. I prinsipai pòpoli che vive in sta zona i ze i Arabi, i Turchi, i Iraniani e i Curdi. La relijon prevalente la ze cueła musulmana. El Mèdio Oriente el ga na storia de durada milenària: cua se połe catar racuante de le siviltà pi vece de la stòria, cofà cuela ezisiana e cuele mezopotàmeghe. Senpre cua par de pì łe ga vesto orìzane łe trè pì grande rełijon monoteiste, o sial'Ebraismo, el Cristianèzemo e l'Islam.